Վիկտորյա Սուն

**Սուն Ցյան** (, նաև **Սոն Ջոն** (, , առաել հայտնի է որպես **Վիկտորյա** կամ **Վիկտորյա Սուն**), չինացի երգչուհի, դերասանուհի, մոդել, հեռուստահաղորդավար, հեղինակ և պարուհի։ f(x) գըրլ խմբի առաջնորդն է, գլխավոր պարուհին, սաբ-ռեփերն ու սաբ-վոկալիստը։

Վիկտորյայի հայտնիությունը կտրուկ աճել է 2010 թվականին «Մենք ամուսնացել ենք» և «Անհաղթելի երիտասարդություն» շոուներին մասնակցելուց հետո: Նա նաև հայտնի է իր դերերով «Սերը կվերադառնա է դռների միջով» (2012 թվական), «Գեղեցիկ առեղծված» (2015), «Սառցե երևակայություն» (2016) և «Խոստումը» (2017 թվական) հեռուստասերիալներում։ Վիկտորյան նկարահանվել է նաև գեղարվեստական ​​ֆիլմերում, ինչպիսիք են «Իմ սարսափելի աղջիկը 2» (2016 թվական) և «Իմ լավագույն ընկերոջ հարսանիքը» (2016 թվական): 2018 թվականի մարտի 13-ին նա առաջին անգամ հանդես է եկել որպես մենակատար «Roof on Fire» սինգլով։

## Կենսագրություն
Սուն Ցյանը ծնվել է 1987 թվականի փետրվարի 2-ին Չինաստանի Շանդուն նահանգի Ցինդաո քաղաքում: Նա վաղ հասակում լքել է հայրենի քաղաքը՝ Պեկինում սովորելու նպատակով: Դպրոցն ավարտելուց հետո Սուն Ցյանը ընդունվել է պարի ակադեմիա՝ մասնագիտանալով չինական ժողովրդական պարերի մեջ։ Առաջին անգամ S.M. Entertainment-ի գործակալները նկատել են նրան 2007 թվականի սեպտեմբերին պարի մրցույթում, որից հետո նա պայմանագիր է կնքել գործակալության հետ՝ հաջողությամբ անցնելով լսումները։ Ի սկզբանե Սուն Ցյանը պատրաստվում էր հանդես գալ Հարավային Կորեայում որպես դերասանուհի և մոդել: Մինչ իր դեբյուտը, աղջիկը նկարահանվել է գովազդներում և երաժշտական ​​տեսահոլովակներում, ինչպես նաև նկարահանվել է *Spris*-ի գովազդում Լի Ջուն Գիի հետ։

## Կարիերա
### 2009−2011 թվականներ. կարիերայի սկիզբ

ձախից|մինի|Վիկտորյա Սունը 2011 թվականին ''Seoul Plaza''-ում։
2009 թվականի սեպտեմբերին կայացել է Սուն Ցյանի դեբյուտը որպես f(x) գըրլ խմբի անդամ՝ ստանալով Վիկտորյա բեմական անունը։ 2010 թվականի հունիսին նա ընդունվել է «Անհաղթ երիտասարդություն» շոուի առաջին եթերաշրջանում՝ նրան դասելով G7 թիմում այլ հայտնի աղջիկների խմբերի անդամների հետ։ Հունիսի 1-ին հայտնի դարձավ, որ Վիկտորյան նույնպես մասնակցելու է «Մենք ամուսնացել ենք» ռեալիթի շոուին, նրա կողակիցը ընրտրվել է 2PM-ից Նիչխունն։ Զույգը հայտնի դարձավ որպես «Խունտորյա». Սունը և Նիչխունը իսկզբանե մեծացրել են իրենց հայտնիությունը, ինչը բերել է շոուի հաջողության։ 2010 թվականի վերջում նա արժանացել է MBC Entertainment Awards մրցանակաբաշխության հայտնիության մրցանակին։

### 2012−2017 թվականներ. դերասանական կարիերա և հայտնիության աճ
մինի|Վիկտորյան 2015 թվականի հոկտեմբերին Ջեջուում կայացած K-pop փառատոնում
2012 թվականի հունվարին Վիկտորյան ստացավ գլխավոր դերերից մեկը չինա-թայվանական «Սերը կվերադառնա է դռների միջով» նախագծում, որտեղ  մասնակցում էին նաև Չժոու Մին (Super Junior-M) և Քելվին Չենը թայվանական Fahrenheit բոյ բենդից։ Սերիալը հասել է հեռուստատեսային վարկանիշների գագաթնակետին։ China TV Drama Awards մրցանակաբաշխության ժամանակ Վիկտորյան հաղթել է «Լավագույն նոր դերասանուհի» անվանակարգում։ Դեկտեմբերին նա թողարկել է «Վիկտորիայի Գոնգ-Մա» լուսանկարչական գիրքը, որը պատմում է Հոնկոնգ և Մակաո ճամփորդելու իր փորձառությունների մասին: Գրքի չինարեն տարբերակը թողարկվել է 2013 թվականին։ Նաև 2013 թվականին նա դարձել է դերասանուհի Կիմ Սո Ընի հետ «Փայլ» շոուի հաղորդավարուհին։ 2014 թվականին Չժոու Միի հետ նա դարձավ կորեա-չինական «Հզորագույն խումբ» շոուի հաղորդավարուհին, իսկ ավելի ուշ մասնակցել է «Loving You» սինգլի ձայնագրմանը իր դեբյուտային *Rewind* մինի ալբոմից։ Այնուհետև նա նկարահանվել է Չժան Լիյինի «Agape» և «Not Alone» սինգլների տեսահոլովակում EXO հարավկորեական խմբի նախկին անդամ Թաոյի հետ։

2015 թվականին հայտնի դարձավ, որ Ջահ Շիկայը կզբաղվի Վիկտորյայի մենեջմենթով Չինաստանում։ Բացի սեփական ստուդիա բացելուց, նա մասնակցել է «Գեղեցիկ առեղծված» դորամայի նկարահանումներին: «Star News» սաունդթրեքը թողարկվել է հատուկ սերիալի համար։ 2016 թվականի առաջին կեսի ընթացքում «Գեղեցիկ առեղծված»-ը Չինաստանում հեռուստատեսային վարկանիշի ռեկորդներ է սահմանել։

2016 թվականին Վիկտորյան «Իմ սարսափելի աղջիկը 2» ֆիլմում խաղացել է գլխավոր դերը, որը 2001 թվականի «Իմ ստոր աղջիկը» ֆիլմի ռիմեյքն է։ Ֆիլմը թողարկվել է Կորեայում և Չինաստանում։ Այնուհետև նա հայտնվել է «Իմ լավագույն ընկերոջ հարսանիքը» կատակերգության չինական ռիմեյքում՝ խաղալով օրիգինալ ֆիլմից Քիմբերլիի դերը։ Նույն թվականին նա նկարահանվել է «Սառցե երևակայությունը» հեռուստասերիալում, որը հիմնված էր Գուո Ցինմինի համանուն վեպի վրա։ Նա կատարել է «Li Luo» սաունդթրեքը հատուկ դորամայի համար։ Ռեյնի հետ Վիկտորյան նաև դեր է ստացել «Անվերջ օգոստոս» դորամայում:

2017 թվականի հունվարից մինչև ապրիլ Վիկտորյան եղել է «Տուզը ընդդեմ Տուզի» հեռուստաշոուի համահաղորդավարը։ Ապրիլին սկսվել է «Հաղթիր չեմպիոնին» շոուի հեռարձակումը, որտեղ նա մասնակիցներից մեկն էր։ Հունիսին նա նկարահանվել է «Խոստումը» ֆանտաստիկ դորամայում չինացի դերասան Հուանգ Սյաոմինգի հետ։ Հուլիսին նա կատարել է երկրորդական դերերից մեկը «Ցանկալի» ֆիլմում։ Օգոստոսին նա միացել է «Կուռքերն են գալիս» հեռուստաշոուի դերասանական կազմին:

### 2018 թվականից ներկա ժամանակ. դերասանական գործունեություն
2018 թվականի հունվարին տեղի է ունեցել «Ջին քաղաքի քրոնիկները» պատմական դորամայի պրեմիերան, որտեղ Վիկտորյան խաղացել է գլխավոր կանացի դերը։ Սունի առաջիկա հեռուստատեսային նախագծերը ներառում են «Հին սրի լեգենդը» ֆանտաստիկ ֆիլմը, «Նրա արտակարգ առաջին սերը»  և «Սիրահարված լինելը միայնակ» դորամաները։

Մարտի 13-ին Վիկտորյան ներկայացրել է իր դեբյուտային «Roof on Fire» սոլո սինգլը, չնայած դեբյուտի պաշտոնական թիզերը ներկայացվել էին դեռևս 2017 թվականի մայիսին: Երգը Վիկտորյայի դեբյուտային սոլո ալբոմի նախնական թողարկումն է, որի թողարկման ամսաթիվը հայտնի չէ։ Նա նաև միացել է «Թեժ պարային խումբ» շոուի որպես դատավոր:

2018 թվականի մայիսին Վիկտորյան նկարահանվել է «Moonshine and Valentine» ֆանտաստիկ ռոմանտիկ դորամայում՝ Հուանգ Ջինգյուի հետ միասին։ Սերիալը դրական արձագանքների է արժանացել, իսկ Վիկտորյան գովեստի իր դերասանական խաղի համար։ Հոկտեմբերին նա նկարահանվել է «Հին սրի լեգենդը» ֆանտաստիկ արկածային ֆիլմում, որը հիմնված էր «*Gu Jian Qi Tan 2»* տեսախաղի վրա։

2019 թվականին Վիկտորյան նկարահանվել է «Միայնակ սեր» ժամանակակից ռոմանտիկ դորամայում OO Oուի հետ միասին։

Վիկտորյան նկարահանվելու է «Ճանաչեք ինքներդ ձեզ կողքին» ռոմանտիկ դորամայում Song Weilong-ի հետ, ինչպես նաև «Բրոքերը» Լուո Յունսիի հետ:

2019 թվականի սեպտեմբերի 5-ին Վիկտորյան հայտարարել է, որ իր պայմանագիրը SM Entertainment-ի հետ ավարտվել է, և որ ինքը կլքի ընկերությունը։ Նույն օրը SM Entertainment-ը հայտարարել է, որ ինքը դեռ չի լքել ընկերությունը, այլ ավելի շուտ նրանք գտել են միասին աշխատելու նոր ուղիներ։ Ավելի ուշ հայտնի է դարձել, որ Վիկտորյան չի երկարաձգել պայմանագիրը և լքել է գործակալությունը։

## Սկավառակագրություն

### Ստուդիական ալբոմ

### Սինգլներ

### Համագործակցություն

### Սաունդթրեքներ

## Ֆիլմագրություն

## Մրցանակներ և անվանակարգեր

## Ծանոթագրություններ

Կատեգորիա:21-րդ դարի երգչուհիներ
Կատեգորիա:S.M. Entertainment
Կատեգորիա:Երաժիշտներ
Կատեգորիա:Կին
Կատեգորիա:Չինացի դերասաններ
Կատեգորիա:Չինացի երգչուհիներ
Կատեգորիա:Չինացի պարողներ